স্টাফ রিপোর্টার ॥ হবিগঞ্জ সদর-লাখাই আসনের সংসদ সদস্য ও জেলা আওয়ামী লীগ সভাপতি এডভোকেট মোঃ আবু জাহির বলেছেন, চিহ্নিত ডাকাত ধরিয়ে দিতে পারলে নগদ ৫০ হাজার টাকা পুরস্কার দেয়া হবে। গতকাল শনিবার বিকালে হবিগঞ্জ সদর উপজেলার রাজিউরা ও নিজামপুর ইউনিয়নের ১০ মহল্লার উদ্যোগে চুরি-ডাকাতি, সন্ত্রাস ও জঙ্গিবাদ প্রতিরোধে আয়োজিত সমাবেশে প্রধান অতিথির বক্তব্যে তিনি এ কথা বলেন। চোর, ডাকাতের অস্তিত্ব টের পেলে সাথে সাথে পুলিশে খবর দেয়ার জন্য জনগণের প্রতি আহবান জানিয়েছেন তিনি। এ সময় এমপি আবু জাহির বলেন, বর্তমানে বাংলাদেশ নিম্ন মধ্যম আয়ের দেশ। আওয়ামী লীগ সরকারের প্রচেষ্টায় দেশ আজ উন্নত বিশ্বের সাথে তাল মিলিয়ে চলছে। কিন্তু গোটা কয়েক দুস্কৃতিকারীর অপকর্মের কারণে সাধারণ জনগণ আজ অশান্তিতে ভোগছে। হবিগঞ্জের জনগণকে সাথে ...